ddrg/super_eurlex huggingface dataset:
Kommissionens forordning (EF) nr. 1851/2002

af 17. oktober 2002

om ændring af forordning (EF) nr. 1080/2002 om åbning af en løbende licitation med henblik på eksport af rug, som er i det tyske interventionsorgans besiddelse, til visse tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 5, og

ud fra følgende betragtninger:

(1) Ved Kommissionens forordning (EF) nr. 1080/2002(3) blev der åbnet en licitation med henblik på eksport af rug, som er i det tyske interventionsorgans besiddelse. Bestemmelsesstederne for den pågældende eksport er alle tredjelande, undtagen landene i zone VII som defineret i bilaget til Kommissionens forordning (EØF) nr. 2145/92(4), ændret ved forordning (EF) nr. 3304/94(5), og Estland, Letland, Litauen, Polen, Tjekkiet, Slovakiet, Ungarn, Norge, Færøerne, Island, Rusland, Belarus, Bosnien-Hercegovina, Kroatien, Slovenien, det tidligere Jugoslaviens territorium (med undtagelse af Slovenien, Kroatien og Bosnien-Hercegovina), Albanien, Rumænien, Bulgarien, Armenien, Georgien, Aserbajdsjan, Moldova, Ukraine, Kasakhstan, Kirgisistan, Usbekistan, Tadsjikistan og Turkmenistan. På grund af situationen på de forskellige markeder i tredjelandene bør Schweiz og Liechtenstein udelukkes som bestemmelsessted for eksporten i forbindelse med denne licitation.

(2) Forordning (EF) nr. 1080/2002 bør derfor ændres, for så vidt angår eksportbestemmelsesstederne.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Artikel 2, stk. 1, i forordning (EF) nr. 1080/2002 affattes således: "1. Licitationen omfatter maksimalt 1000000 t rug med henblik på eksport til alle tredjelande, undtagen landene i zone VII som defineret i bilaget til forordning (EØF) nr. 2145/92 og Schweiz, Liechtenstein, Estland, Letland, Litauen, Polen, Tjekkiet, Slovakiet, Ungarn, Norge, Færøerne, Island, Rusland, Belarus, Bosnien-Hercegovina, Kroatien, Slovenien, det tidligere Jugoslaviens territorium (med undtagelse af Slovenien, Kroatien og Bosnien-Hercegovina), Albanien, Rumænien, Bulgarien, Armenien, Georgien, Aserbajdsjan, Moldova, Ukraine, Kasakhstan, Kirgisistan, Usbekistan, Tadsjikistan og Turkmenistan."

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. oktober 2002.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EFT L 193 af 29.7.2000, s. 1.

(3) EFT L 164 af 22.6.2002, s. 11.

(4) EFT L 214 af 30.7.1992, s. 20.

(5) EFT L 341 af 30.12.1994, s. 48.
Kommissionens forordning (EF) nr. 1845/2002

af 16. oktober 2002

om fastsættelse af udbyttet af oliven og olie for produktionsåret 2001/02

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 1513/2001(2), særlig artikel 5, stk. 11,

under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer(3), senest ændret ved forordning (EF) nr. 1639/98(4), særlig artikel 19, og

ud fra følgende betragtninger:

(1) I henhold til artikel 18 i forordning (EØF) nr. 2261/84 fastsættes det udbytte af oliven og olie, der er omhandlet i artikel 5, stk. 7, i forordning nr. 136/66/EØF, pr. homogent produktionsområde på grundlag af oplysninger fra producentmedlemsstaterne. Produktionsområderne er afgrænset ved Kommissionens forordning (EF) nr. 2138/97(5), senest ændret ved forordning (EF) nr. 1836/2002(6). På grundlag af de oplysninger, der er modtaget, bør udbyttet fastsættes som angivet i bilaget.

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

For produktionsåret 2001/02 fastsættes udbyttet af oliven og olie i bilaget.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. november 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. oktober 2002.

På Kommissionens vegne

Franz Fischler

Medlem af Kommissionen

(1) EFT 172 af 30.9.1966, s. 3025/66.

(2) EFT L 201 af 26.7.2001, s. 4.

(3) EFT L 208 af 3.8.1984, s. 3.

(4) EFT L 210 af 28.7.1998, s. 38.

(5) EFT L 297 af 31.10.1997, s. 3.

(6) EFT L 278 af 16.10.2002, s. 10.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>
Kommissionens forordning (EF) nr. 1846/2002

af 16. oktober 2002

om fastsættelse af de værdiforringelsesprocenter, der skal benyttes ved interventionsopkøb af landbrugsprodukter for regnskabsåret 2003

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1883/78 af 2. august 1978 om de almindelige regler for finansiering af interventioner gennem Den Europæiske Udviklings- og Garantifond for Landbruget, Garantisektionen(1), senest ændret ved forordning (EF) nr. 1259/96(2), særlig artikel 8, stk. 1, og

ud fra følgende betragtninger:

(1) Ifølge artikel 8 i forordning (EØF) nr. 1883/78 skal den systematiske nedskrivning af værdien af de til offentlig intervention opkøbte landbrugsprodukter foretages på opkøbstidspunktet. Kommissionen fastsætter derfor inden begyndelsen af hvert regnskabsår værdiforringelsesprocenten for hvert af de omhandlede produkter. Denne procent svarer højst til forskellen mellem opkøbsprisen og den forventede salgspris for hvert produkt.

(2) I medfør af artikel 8, stk 3, i forordning (EØF) nr. 1883/78 kan Kommissionen begrænse nedskrivningen på opkøbstidspunktet til en del af denne værdiforringelsesprocent, som ikke kan udgøre mindre end 70 %; også for regnskabsåret 2003 findes det hensigtsmæssigt at fastsætte koefficienter, som interventionsorganerne skal multiplicere værdien af de månedlige opkøb af produkter med, for at beregne nedskrivningsbeløbene.

(3) De i denne forordning fastsatte foranstaltninger er i overensstemmelse med udtalelse fra EUGFL-Komitéen -

UDSTEDT FØLGENDE FORORDNING:

Artikel 1

For de i bilaget anførte produkter, som efter opkøb til offentlig intervention indgår på lager eller overtages af interventionsorganerne i perioden fra den 1. oktober 2002 til den 30. september 2003, foretages der en nedskrivning af deres værdi, svarende til forskellen mellem opkøbsprisen og den forventede salgspris for disse produkter.

Artikel 2

For at fastsætte nedskrivningsbeløbet multiplicerer interventionsorganerne hver måned værdien af de opkøbte produkter med de i bilaget anførte koefficienter.

De således beregnede udgiftsbeløb meddeles til Kommissionen i forbindelse med de meddelelser, der udarbejdes i henhold til Kommissionens forordning (EF) nr. 296/96(3).

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. oktober 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. oktober 2002.

På Kommissionens vegne

Franz Fischler

Medlem af Kommissionen

(1) EFT L 216 af 5.8.1978, s. 1.

(2) EFT L 163 af 2.7.1996, s. 10.

(3) EFT L 39 af 17.2.1996, s. 5.

BILAG

Værdiforringelseskoefficienter "k", som værdien af de månedlige opkøb skal multipliceres med

>TABELPOSITION>
Kommissionens forordning (EF) nr. 1842/2002

af 16. oktober 2002

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1498/98(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 17. oktober 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. oktober 2002.

På Kommissionens vegne

J. M. Silva Rodríguez

Generaldirektør for landbrug

(1) EFT L 337 af 24.12.1994, s. 66.

(2) EFT L 198 af 15.7.1998, s. 4.

BILAG

til Kommissionens forordning af 16. oktober 2002 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 1847/2002

af 16. oktober 2002

om udstedelse af eksportlicenser af type B for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1961/2001 af 8. oktober 2001 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager(1), senest ændret ved forordning (EF) nr. 1176/2002(2), særlig artikel 6, stk. 6, og

ud fra følgende betragtninger:

(1) De vejledende mængder for andre eksportlicenser af type B end dem, der ansøges om i forbindelse med fødevarehjælp, er fastsat i Kommissionens forordning (EF) nr. 1312/2002(3).

(2) I betragtning af de oplysninger, som Kommissionen råder over dags dato, er de vejledende mængder for æbler, som er fastsat for den igangværende eksportperiode, snart ved at blive overskredet. Denne overskridelse vil skade ordningen for eksportrestitutioner for frugt og grøntsager.

(3) For at råde bod på denne situation bør der ske en afvisning af ansøgninger om licenser af type B for æbler, der udføres efter den 17. oktober 2002, indtil udgangen af den igangværende eksportperiode -

UDSTEDT FØLGENDE FORORDNING:

Artikel 1

For æbler afvises de ansøgninger om eksportlicenser af type B, der indgives efter artikel 1 i forordning (EF) nr. 1312/2002, og for hvilke produkternes udførselsangivelse blev antaget efter den 17. oktober 2002, men inden den 16. november 2002.

Artikel 2

Denne forordning træder i kraft den 18. oktober 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. oktober 2002.

På Kommissionens vegne

J. M. Silva Rodríguez

Generaldirektør for landbrug

(1) EFT L 268 af 9.10.2001, s. 8.

(2) EFT L 170 af 29.6.2002, s. 69.

(3) EFT L 192 af 20.7.2002, s. 13.
Kommissionens forordning (EF) nr. 1843/2002

af 16. oktober 2002

om fastsættelse af, i hvilket omfang der kan accepteres ansøgninger indgivet i august og september 2002 om importlicenser i forbindelse med de toldkontingenter for oksekød, der i forordning (EF) nr. 1429/2002 er fastsat for Estland, Letland og Litauen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1429/2002 af 2. august 2002 om gennemførelsesbestemmelser for de toldkontingenter for oksekød, som ved Rådets forordning (EF) nr. 1151/2002, (EF) nr. 1362/2002 og (EF) nr. 1361/2002 er fastsat for Estland, Letland og Litauen(1), ændret ved forordning (EF) nr. 1633/2002(2), særlig artikel 2, stk. 2, og artikel 4, stk. 3, og

ud fra følgende betragtninger:

(1) I artikel 1 og 2 i forordning (EF) nr. 1429/2002 er det fastsat, hvor store mængder oksekødsprodukter med oprindelse i Estland, Letland og Litauen der kan indføres på særlige betingelser for perioden fra 1. juli til 31. december 2002. Der er ikke indgivet ansøgninger om importlicenser for oksekødsprodukter.

(2) Hvis der i importåret ansøges om importlicenser for første periode, som fastsat i artikel 2, stk. 1, i forordning (EF) nr. 1429/2002, for mindre mængder end de disponible mængder, lægges de overskydende mængder til de disponible mængder for den følgende periode, jf. artikel 2, stk. 2, i forordning (EF) nr. 1429/2002. I betragtning af de resterende mængder fra den første periode bør det fastlægges, hvor store mængder der er til rådighed for de tre berørte lande for den anden periode, dvs. perioden 1. januar til 30. juni 2003 -

UDSTEDT FØLGENDE FORORDNING:

Artikel 1

1. Der er ikke indgivet ansøgninger om importlicenser for perioden fra 1. juli til 31. december 2002 i forbindelse med de importkontingenter, der er omhandlet i forordning (EF) nr. 1429/2002.

2. De mængder, der er disponible for den i artikel 2 i forordning (EF) nr. 1429/2002 omhandlede periode fra 1. januar til 30. juni 2003, udgør:

a) 1100 t oksekødsprodukter henhørende under KN-kode 0201, 0202 og 1602 50 10 med oprindelse i Estland.

b) 100 t oksekødsprodukter henhørende under KN-kode 0206 10 95 og 0206 29 91 med oprindelse i Estland.

c) for oksekødsprodukter henhørende under KN-kode 0201, 0202, 0206 10 95, 0206 29 91, 0210 20, 0210 99 51, 0210 99 90 og 1602 50:

- 675 t med oprindelse i Letland

- 2000 t med oprindelse i Litauen.

Artikel 2

Denne forordning træder i kraft den 17. oktober 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. oktober 2002.

På Kommissionens vegne

J. M. Silva Rodríguez

Generaldirektør for landbrug

(1) EFT L 206 af 3.8.2002, s. 9.

(2) EFT L 247 af 14.9.2002, s. 4.
Kommissionens forordning (EF) nr. 1844/2002

af 16. oktober 2002

om importlicenser for varer inden for oksekødssektoren med oprindelse i Botswana, Kenya, Madagaskar, Swaziland, Zimbabwe og Namibia

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1706/98 af 20. juli 1998 om ordningen for landbrugsprodukter og varer fremstillet af landbrugsprodukter med oprindelse i AVS-staterne og om ophævelse af forordning (EØF) nr. 715/90(1), særlig artikel 30,

under henvisning til Kommissionens forordning (EF) nr. 1918/98 af 9. september 1998 om fastsættelse af gennemførelsesbestemmelser i oksekødssektoren til Rådets forordning (EF) nr. 1706/98 om den ordning, der skal gælde for landbrugsprodukter og visse varer fremstillet af landbrugsprodukter med oprindelse i AVS-staterne, og om ophævelse af forordning (EF) nr. 589/96(2), særlig artikel 4, og

ud fra følgende betragtninger:

(1) Med artikel 1 i forordning (EF) nr. 1918/98 åbnes der mulighed for udstedelse af importlicenser for produkter fra oksekødssektoren. Indførslerne må imidlertid ikke overstige de mængder, som er fastsat for hvert af disse eksporterende tredjelande.

(2) De licensansøgninger, der er indgivet fra den 1. til den 10. oktober 2002, udtrykt som udbenet kød, i overensstemmelse med forordning (EF) nr. 1918/98, overstiger for produkter med oprindelse i Botswana, Kenya, Madagaskar, Swaziland, Zimbabwe og Namibia ikke de disponible mængder for disse lande. Det er derfor muligt at udstede importlicenser for de mængder, der er anmodet om licens for.

(3) De restmængder, for hvilke der kan ansøges om licenser fra den 1. november 2002, bør fastsættes, uden at den samlede mængde på 52100 tons overskrides.

(4) Det bør understreges, at denne forordning ikke tilsidesætter bestemmelserne i Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(3), senest ændret ved forordning (EF) nr. 1452/2001(4) -

UDSTEDT FØLGENDE FORORDNING:

Artikel 1

Nedenstående medlemsstater udsteder den 21. oktober 2002 importlicenser for produkter fra oksekødssektoren, udtrykt som udbenet kød, med oprindelse i visse stater i Afrika, Vestindien og Stillehavet for nedenstående mængder og oprindelseslande:

Det Forenede Kongerige:

- 100 tons med oprindelse i Botswana

- 1000 tons med oprindelse i Namibia.

Artikel 2

Der kan i overensstemmelse med artikel 3, stk. 2, i forordning (EF) nr. 1918/98 indgives licensansøgninger i løbet af de ti første dage af november 2002 for følgende mængder udbenet oksekød:

>TABELPOSITION>

Artikel 3

Denne forordning træder i kraft den 21. oktober 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. oktober 2002.

På Kommissionens vegne

J. M. Silva Rodríguez

Generaldirektør for landbrug

(1) EFT L 215 af 1.8.1998, s. 12.

(2) EFT L 250 af 10.9.1998, s. 16.

(3) EFT L 302 af 31.12.1972, s. 28.

(4) EFT L 198 af 21.7.2001, s. 11.
Kommissionens forordning (EF) nr. 1848/2002

af 16. oktober 2002

om fastsættelse af verdensmarkedsprisen for ikke-egreneret bomuld

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til protokol 4 om bomuld knyttet til akten vedrørende Grækenlands tiltrædelse, senest ændret ved Rådets forordning (EF) nr. 1050/2001(1),

under henvisning til Rådets forordning (EF) nr. 1051/2001 af 22. maj 2001 om støtte til bomuldsproduktioner(2), særlig artikel 4, og

ud fra følgende betragtninger:

(1) Ifølge artikel 4 i forordning (EF) nr. 1051/2001 fastsættes der regelmæssigt en verdensmarkedspris for ikke-egreneret bomuld på grundlag af den konstaterede verdensmarkedspris for egreneret bomuld under hensyntagen til det historiske forhold mellem den fastlagte verdensmarkedspris for egreneret bomuld og den beregnede pris for ikke-egreneret bomuld. Dette historiske forhold er fastlagt i artikel 2, stk. 2, i Kommissionens forordning (EF) nr. 1591/2001 af 2. august 2001(3), ændret ved forordning (EF) nr. 1486/2002(4) om gennemførelsesbestemmelser for støtteordningen for bomuld. Hvis verdensmarkedsprisen ikke kan fastsættes således, beregnes den på grundlag af den seneste fastsatte pris.

(2) I henhold til artikel 5 i forordning (EF) nr. 1051/2001 fastsættes verdensmarkedsprisen for ikke-egreneret bomuld for et produkt med visse egenskaber under hensyntagen til de højeste af de udbud og noteringer på verdensmarkedet, der anses for at være repræsentative for markedets faktiske tendens. Ved denne fastsættelse tages der hensyn til et gennemsnit af udbuddene og noteringerne konstateret på en eller flere repræsentative europæiske børser for et produkt leveret cif en havn i Fællesskabet fra de forskellige leverandørlande, der anses for at være mest repræsentative for den internationale handel. Der er dog fastsat justeringer af disse kriterier ved fastsættelsen af verdensmarkedsprisen for egreneret bomuld af hensyn til forskelle, der er begrundet i det leverede produkts kvalitet eller udbuddenes og noteringernes art. Disse justeringer er fastsat i artikel 3, stk. 2, i forordning (EF) nr. 1591/2001.

(3) Anvendelsen af ovennævnte kriterier fører til fastsættelsen af verdensmarkedsprisen for ikke-egreneret bomuld på nedennævnte niveau -

UDSTEDT FØLGENDE FORORDNING:

Artikel 1

Verdensmarkedsprisen for ikke-egreneret bomuld som omhandlet i artikel 4 i forordning (EF) nr. 1051/2001 fastsættes til 24,300 EUR/100 kg.

Artikel 2

Denne forordning træder i kraft den 17. oktober 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. oktober 2002.

På Kommissionens vegne

J. M. Silva Rodríguez

Generaldirektør for landbrug

(1) EFT L 148 af 1.6.2001, s. 1.

(2) EFT L 148 af 1.6.2001, s. 3.

(3) EFT L 210 af 3.8.2001, s. 10.

(4) EFT L 223 af 20.8.2002, s. 3.
Kommissionens forordning (EF) nr. 1838/2002

af 15. oktober 2002

om udstedelse af importlicenser for ris med kumulation af AVS/OLT-oprindelse, som der er ansøgt om inden for de fem første arbejdsdage af oktober 2002 efter forordning (EF) nr. 2603/97

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1706/98 af 20. juli 1998 om ordningen for landbrugsprodukter og varer fremstillet af landbrugsprodukter med oprindelse i AVS-staterne og om ophævelse af forordning (EØF) nr. 715/90(1),

under henvisning til Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab ("associeringsafgørelse")(2),

under henvisning til Kommissionens forordning (EF) nr. 2603/97 af 16. december 1997 om gennemførelsesbestemmelser for ordningen for import af ris med oprindelse i AVS-staterne samt i de oversøiske lande og territorier (OLT)(3), senest ændret ved forordning (EF) nr. 174/2002(4), særlig artikel 9, stk. 2, og

ud fra følgende betragtninger:

(1) I medfør af artikel 9, stk. 2, i forordning (EF) nr. 2603/97 skal Kommissionen senest ti dage efter udløbet af fristen for fremsendelsen af medlemsstaternes meddelelser beslutte, i hvilket omfang de indgivne ansøgninger kan imødekommes.

(2) De ansøgninger, der er indgivet om import med kumuleret oprindelse i de mindst udviklede AVS/OLT, omfatter mindre mængder end dem, der er til rådighed. Følgelig bør den disponible mængde anvendes til at efterkomme ansøgninger om import af produkter med oprindelse i De Nederlandske Antiller eller Aruba i overensstemmelse med artikel 6, stk. 4, i forordning (EF) nr. 2603/97 -

UDSTEDT FØLGENDE FORORDNING:

Artikel 1

For de ansøgninger om importlicenser for ris, der er indgivet i de fem første arbejdsdage i oktober 2002 efter forordning (EF) nr. 2603/97 og meddelt Kommissionen, udstedes der licenser for de mængder, der er anført i ansøgningerne.

Artikel 2

Denne forordning træder i kraft den 16. oktober 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. oktober 2002.

På Kommissionens vegne

J. M. Silva Rodríguez

Generaldirektør for landbrug

(1) EFT L 215 af 1.8.1998, s. 12.

(2) EFT L 314 af 30.11.2001, s. 1.

(3) EFT L 351 af 23.12.1997, s. 22.

(4) EFT L 30 af 31.1.2002, s. 33.